《粤东杂感》
清代·程恩泽

外藩吉利最雄猜，坐卧高楼互市开。
有尽兼金倾海去，无端奇市挟山来。
五郡水旱多逋券，群贾雍容内乏财。
只合年年茶药馥，换伊一一米船回。
天生灵草阿芙蓉，要与饔飧竞大功。
豪士万金销夜月，乞儿九死醉春风。
香飞海舶关津裕，力走天涯市贝通。
抵得瞢腾兵燹劫，半收猿鹤半沙虫。

作者简介：程恩泽（1785～1837）清代学者、官员。字云芬，号春海，安徽徽州歙县人。师从凌廷堪，于金石书画、医算，无不涉及。嘉庆十六年进士，授翰林院编修，历官贵州学政、侍读学士、内阁学士，官至户部侍郎。熟通六艺，善考据，工诗，是近代宋诗运动之提倡者，与阮元并为嘉庆、道光间儒林之首。著有《国策地名考》、《程侍郎遗集》。